**Referat fra H/F Hestholm ordinær generalforsamling den 4.marts 2018 kl.10.00**

Formanden Anne-Marie bød alle velkommen, specielt velkommen til kredsformanden Kirsten Holm, som havde mulighed og lyst til at deltage i generalforsamlingen.

Der blev indledt med 1. minuts stilhed for dem vi har mistet i 2017.

**Dagsorden:**

1. **Valg af dirigent:**

Bestyrelsen foreslår formand for kreds Hovedstaden Vest, Kirsten Holm. Da ikke andre forslag vælges Kisten Holm.

Kirsten takker for valget og valget af referent sekretær Helle Ettrup.

Opremser formalia vedr. procedure under generalforsamlingen og rettidig udsendte indkaldelse til generalforsamlingen.

Generalforsamlingen optages på cam til referat.

1. **Valg af stemme udvalg:**

Have 255 Gert, have 194 John og have 70 John blev valgt.

1. **Mundtlig årsberetning**

***Formand Anne-Marie henholder til den udsendte skriftlige beretning, og fremlægger et par******rettelser og tilføjelser.***

***Rettelse vedr. vandspild 2018; 19.48 rettes til 49,48 m3.***

***Iflg. Kalenderen er det jo forår og vi har været forskånet for indbrud og hærværk. Aktiviteterne i haveforeningen er begyndt og skraldemændene har gjort et stort stykke arbejde ifm. Beskæring af træer langs alléen. Der har også været afholdt beskærerkursus, med pænt fremmøde. Flere gange har vi forsøgt at få et festudvalg op at køre. Og der er kommet tilkengegivelse, fra Lillelunds udlejere Dennis og Claus, at de gerne vil være primos motors på dette. Dejligt. Håber der er andre som kunne tænke sig at give en hånd med til festudvalget. Man kan kontakte Lillelunds udlejere hvis man er interesseret.***

***Vores redaktør skal sælge have og kan derfor ikke fortsætte som redaktør i Hestholm. Have? Morten melder sig og kan derfor afhjælpe nuværende redaktør.***

***En sidste tilføjelse er at vores lokalplaner igen er udsat. Vores kredsformand vil gå videre med dette. Desværre.***

***Husk standerhejsning 25/3-2018 kl. 10.00***

Havesæsonen startede som tidligere år med at vi holdt standerhejsning den sidste søndag i marts måned, og der var i lighed med tidligere år rigtig mange havefolk mødt op, det er dejligt at se!! TAK for det. Foreningens fællesarrangementer, Sct. Hansbål og Loppemarked gik igen rigtig fint. Vejret artede sig og der var pænt fremmøde, ædedolkene stod som altid for mad og drikke, men bestyrelsen kunne godt ønske sig, at der blev gjort lidt mere for at trække flere folk til Loppemarked, det kunne være lidt bedre annoncering og måske skulle der prøves et andet koncept til bespisning. Stikontrol 2017 var stort set fint, men har stadig en opgave med enkelte haver, som ikke helt har forstået foreningens regler for, hvordan vi gerne vil se vores haveforening, vi håber dette kan blive bedre. Præmiehaver blev udvalgt, der blev valgt 5 x 1 præmie, 1 ærespræmie, 1 børnevenlig have og 1 miljøvenlig have. Præmiehavevandringen i august måned sammen med havekonsulenten, var igen et tilløbsstykke og vi havde rigtig dejligt vejr. Festen for præmiehaverne blev afholdt i Lillelund, og vi havde slået os sammen med præmiehaver og bestyrelse fra Rønhøjgård. Fint arrangement, hvor vi havde god hjælp af Bodil & John Nygaard, det var vi rigtig glade for, tak for det. Havesæsonen 2017 har vel nok været den mest våde og blæsende i flere år, men der har på trods af dette været fint beboet i foreningen gennem hele havesæsonen, dog må vi efterfølgende også konstatere at der er flere helårsbeboere, dette er IKKE acceptabelt, og vi skal igen henstille til at vores deklaration og vores vedtægter angående vinterbeboelse overholdes. Der er stort fokus på dette fra kommunens side, og overtrædelse kan medføre eksklusion fra foreningen, ligesom Foreningen kan blive opsagt af vores jordudlejer, Staten, hvis reglerne ikke overholdes. Alt i alt har vi haft en fin havesæson 2017, vores skraldemænd har sørget for god hjælp og fin service, når vi har afleveret køkkenaffald, grene, hæk m.m. Eliteholdet har igen i år været behjælpelige, hvor der lige manglede en hånd til diverse gøremål, som ikke blev klaret som fællesarbejde, så bestyrelsen mener tingene har fungeret fint, og vil gerne sige tak til alle for deltagelse og hjælp i 2017. Vi håber alle er kommet godt gennem den første del af vinteren uden for mange problemer med hærværk og indbrud, og glæder os til havesæsonen 2018. Vi kan oplyse at der i 2017 har været 17 vurderinger, blevet solgt 18 haver og lavet 3 ændringer af lejere. Fremtidsplaner 2018. Vi håber selvfølgelig på en fantastisk havesæson, og bestyrelsen har som altid planer, som vi håber kan blive realiteter. Dette gælder bl.a. færdiggørelse af trailerplads, oprydning ved ”skoven” ud mod motorvejen, måske indhegning m.m. renovering / bygge nyt kontor og værksted, samt containergård. Forhåbentlig bliver den nye Lokalplan vedtaget i løbet af 2018. Det vi i alt fald blevet lovet af Ballerup kommune.

Vandspild:

Vi har ingen utætte hovedledninger i Hestholm. Derimod var der fejlagtig monteret en kontraventil et forkert sted, så Forsyning Ballerup måler viser for meget. Den blev fjernet i marts 2017, og efter dette viser måleren rigtig. Måleren er i januar 2018 skiftet til en elektronisk måler, samme type som er i haverne. Den gamle måler sendes til kontrol, og afprøves både med og uden kontraventil. Vi har i mange år betalt for et stort vandforbrug. Så efterfølgende må vi se hvor meget vi får retur.

Priser på vand pr m³. 2017 = 44,65 2018 = 19,48

Dirigenten oplyser at der er 110 haver tilstede med i alt 220 stemmer.

Spørgsmål:

Have 188 Jørn Schou: Træer på alléen - laver store huller efter disse træer som er nedlagt; Har bestyrelsen planer om ny træbeplantning som passer til de huller?

Arnt kommenterer; Vi har gavekort til nye træer liggende som vi skal bruge.

Beretningen er taget til efterretning og godkendes.

Formanden tillægger: Vi har i den nye sæson fået ny havemand/servicemand til pasning af vores grønne arealer. Genforhandling er i bestyrelsen vedtaget til at opgaverne er gået til andet firma som kan tilbyde andre maskiner, også til stubfræssing m.m.

Rygepause holdes efter regnskab.

Der er nu fremmødt 111 haver med 2 stemmer pr. have, I alt 222 stemmer

1. **Regnskab**

Kasserer Karen fremlægger regnskabet; der er en fejl vedr. forkert dato 14/1-17 rettes til 14/1-18 højre hjørne.

Indtægter og udgifter oplyses og dermed et overskud på: 9.000 kr. ca.

Beholdninger, rådighedsbeløb og driftkontier oplyses.

Regnskabet sættes til afstemning:

Der er 0 stemmer imod forslaget.

Regnskabet vedtages med overvældende enstemmigt flertal.

Rygepause udskudt

1. **Indkomne forslag**

**Dagsordenen 5.1:**

Bestyrelsens forslag til ændring af ordensbestemmelser.

Ændringer er vis i ***fed kursiv***.

Anders tilføjer at de fleste ændringer er pga. af vi nu har helårsvand og kloak.

1.5; Fyring i pejse og brændeovne skal ske i overensstemmelse med miljølovens bestemmelser. Hvis der etableres indendørs pejs eller brændeovn skal der straks efter etableringen afleveres kopi af skorstensfejerattest og prøvningsattest til bestyrelsen.

1.13; Medlemmerne er pligtige til at vedligeholde vandinstallationerne fra skel. Defekte vandinstallationer skal udskiftes. Hvis stophanen befinder sig udenfor skel gælder ovennævnte vedligeholdelse og udskiftning fra og med stophane.

**Hele punktet slettes og erstattes af nedenstående 1.13 og nyt 1.14**

***1.13 H/F Hestholm har monteret vandmålerbrønd og vandmåler med ventiler til hver have. Foreningen varetager vedligeholdelse af disse bortset fra ødelagt dæksel og skader pga. af frost. Fra afgangsventilen og resten af vandinstallation vedligeholdes af haven.***

***1.14 Afløbs installationer skal vedligeholdes af den enkelte have indtil tilslutning til hovedledninger, uanset om rør ligger i haven eller på fællesarealer. Dette gælder også ved forstoppelser ved tilgang til brønd på hovedledninger.***

***Nuværende 1.14 ændres til 1.15 med samme tekst som nu***

Hvis haven ikke holdes i ordentlig stand og dette ikke bliver bragt i orden efter skriftlig besked fra bestyrelsen, er denne bemyndiget til at engagere et haveservicefirma til at bringe haven i orden for medlemmets regning.

**Nuværende 4.1 + 4.2. + 4.3 + 4.4 omhandlende havevanding og vandspild slettes, da de ikke længere er aktuelt, da alle nu har vandmåler.**

***Nuværende 4.5 ændres til 4.1 med samme tekst som nu.***

Når vandingsforbud fra Ballerup Kommunes side foreligger, skal dette ubetinget overholdes**.**

8.1 Over for enhver overtrædelse har bestyrelsen påtaleret.

8.2 Den er bemyndiget til at tildele advarsler, og i gentagelsestilfælde strafgebyr på en ½ måneds haveleje Sådanne strafgebyr vil dog, kun kunne idømmes af den samlede bestyrelse.

**strafgebyr på en ½ måneds haveleje ændres til 1 måned = pt 510 kr.**

**Spørgsmål vedr. Bilag 3 1.13**

Have 237 Tine Faber: Mener problemet er at det firma som har lavet vores kloak har lavet fejl. Den enkelte have kommer selv til at betale for dette. Har selv oplevet dette, da der ikke kunne bevises hvem der har skylden.

Anders kommenterer at 1.13 indeholder vand og derfor i selve haveforeningen, altså den selvlavede vandinstallation.

**VEDRØRER TEKNISKE BEGRÆBER SOM DIRIGENTEN OVERTAGER VED AFSTEMNING NEDENFOR:**

**Spørgsmål:**

Have 287 Jimmy Svare; Det er et forståelsesspørgsmål. Og svært at forstå hvad der egentligt menes med forslaget. Hvem har ansvaret? Fra afgangsventilen og er måleren også havens ansvar? Hvor deler den sig?

Anders tilføjer at skellet mellem haven og haveforeningen er efter ventilen ind imod huset. Dvs. de rør som haven selv har lavet.

I brønden er ventil og måler dækket af hevaforeningen bortset fra frostsprængninger

Have 16 Annette Henriksen; Udtaler deres brønd er oversvømmet og ligeså måler.

Anders tilføjer: Så længe dæksel er fri fra jord er der ikke chance for frostsprængninger. Læg en flise på da vand kan løfte meget vand 8 kg. Grundvandet kan vi ikke gøre noget ved

Arnt tilføjer: At det har været en våd sommer og det havde været værre hvis vi ikke havde fået lavet kloakkerne.

Forslaget sættes til afstemning.

Der er 4 stemmer imod forslag 1.13

0 stemmer for/imod

Forslaget er vedtaget med overvældende flertal.

Bilag 3

1.14

Anders uddyber: Læser punktet op og kommer med kommentarer:

Kloakrørene vedrører den enkelte have. Forstoppelserne er havens egen skyld. Vigtig med at spare på papir, og holde ventilen nede ved skyl. Det er ikke som i lejligheder.

2 steder er der rep. Rør pga. forstoppelserne. Ved Hestholm Allé med rensning hvor røret var i stykker som producent betalte. Den anden have Tine Faber hvor røret var skubbet fra hinanden. Uenighed hvem der havde fejlen. Dette er betalt af haveforeningen efter der er kørt tv på denne.

Spørgsmål:

Have 237 Tine Faber fortæller at hun flere gange har haft taget kontakt til bestyrelsen med kloakproblemer. Mener ikke bestyrelsen hjalp til da bla. Ferie. Kan ikke forstå at forstoppelsen/junker ikke er opdaget på tv inspektion. Meget utilfreds med manglende hjælp.

Arnt kommenterer: Det handler ikke om den enkelte have men rørene indtil haverne.

Have 86 Anne Krogsbæk fortæller at de 4 haver er til deling. Hvor lang er garantien, så derfor mener hun ikke det er vores ansvar. Kloak lagt til 4 haver, hvem skal have skylden her hvis forstoppelse? Er det mit eller dit møg 10 m. ude?

Anders kommenterer garanti på rørføring i haven. Det er den enkelte have 1 m. ind i haven og deres garanti der gælder. På fællesarealet har der været en 1 års gennemgang og der er en 5 års gennemgang garanti til efteråret. Efter denne tid er der ingen garanti.

Der hvor flere haver, max 3 haver gælder også ved tilgang til brønden. Nemt at se på tv om det er den enkelte have eller på fælles arealet.

I brønden og man ikke kan sige hvem der har skylden er det haven der står for betaling.

Have 263 Martin Schønemann spørger om

Ændring af ordlyden til: såfremt fra skel og ikke fra fællesarealerne. Læser det som havens skyld og ikke en vurderingssag.

Dirigenten oplyser at forslaget skal præciseres hvis ændring til forslaget.

Have 86 Anne Krogsbæk 2. spørgsmål: syntes at vi skulle vente med afstemning da garantien dækker 5 år mere til efteråret.

Spørgsmålet om at vurdere om det er haveejeren og foreningens skyld bør reglerne laves om så alle for samme gode behandling.

Anders kommenterer; Det minder om hinanden. Garantien gælder ikke inde i haven men på fællesarealerne. Skel kan man godt bruge som skille linie, men nogle haver er der gravet i de grønne områder.

Det er ved tilgangen til hovedledningen skellet går. Ligeså tilgangen til brønden.

Dette er lavet forskelligt fra have til have.

Dirigenten spørger til yderligere uddybelser:

Have 188 Jørn Schou spørger: er alle haver der har en brønd og hvor langt er der gravet op? I tvivl om hvor grænsen går, ikke tydeligt i ordlyden.

Anders svarer: Kan ikke skille mellem grønne områder. Ganske få steder om rørene er på stier eller i de grønne områder. Alle haver går til en brønd før hovedledning. Mange har valgt at der er en brønd i haven. Rensemuligheden ligger i fællesarealet. Dem der har en ledning i de private områder, er lavet af entreprenøren sammen med kloakken.

Dirigenten afslutter med afstemning vedr. 1.14 med den ordlyd der er skrevet.

Der er 99 stemmer imod forslaget

Der er 38 stemmer for/imod

Der er 81 stemmer for forslaget

Forslaget er dermed faldet med den nye ordlyd.

Dirigenten tilkendegiver at; Bestyrelsen skal lave en ny ordlyd til forslagsændring til næste generalforsamling. De eksisterende regler gælder fortsat.

Sidstnævnte er et forkastet forslag.

Nuværende tekst i 1.14 ændres til 1.15 som er i nuværende ordensregler. Intet nyt forslag er kommet og derfor er nedenstående Spørgsmål hængende til næste generalforsamling.

Dette er en konsekvensrettelse som bortfalder, da punkt 1.14 ikke er vedtaget.

Spørgsmål: Have 148: Hvad er en have der skal holdes i ordentlig stand?

Dirigenten overtager: Da have 148 ikke har kommet med forslag til dette før generalforsamlingen, kan det ikke imødekommes her. Forslaget er endvidere konsekvens rettelser og ikke til afstemning.

Punkt 8.2 Indeksregulering af strafgebyr sættes til afstemning:

Der er 2 stemmer imod

Der er 2 stemmer for/imod

Forslaget er vedtaget med overvældene flertal.

PAUSE 15 min.

Der er nu 110 haver til stede og derfor 220 stemmer.

**Dagsordenen 5.2 Bilag 4**

Have 287 Jimmy Svare. Etablering af vejbump

Vi ønsker at der bliver etableret bump på det første stykke af vejen når man kommer ind til Hestholm. Alle beboer på Skovspurvestien ser alt for ofte bilister der kommer i al for høj fart ind i området - og i forhold til placeringen af den nye fine etablerede legeplads vil det give større sikkerhed med vejbump el. chikaner når børn skal krydse vejen.

Tilføjer at han har lavet dette forslag i fællesskab med de 7 haver der er på stien. Forslaget er opstillet for 25 år siden, da han havde børn, og nu da der er børnebørn, håber han at forslaget vedtages. Farten er et stort problem.

Have 255 Gert kommenterer: Godt forslag. Forslaget har været oppe før, men ikke vedtaget. Vil vide hvad det koster?

Have 99 Susanne kommenterer: Hun er imod vejbump, men har ikke yderligere forslag end reklamering af evt. legende børn..

Have 16 Annette Henriksen kommenterer: Er imod hele vejbump da det i forslaget ej er tilgodeset for cyklisterne. Man bør kunne cykle forbi, da de bliver meget glatte i regnvejr.

Have 177 Linda James kommenterer: bor ud til vejen og mener at vejbump larmer.

Have 283 Elisabeth kommenterer: Har selv børn og syntes det er et godt forslag. Er helt enig om at der køres for stærkt. Bør etableres i hele haveforeningen.

Have 10 Merete Pedersen kommenterer: I vores nabo forening har man 15 km malet på vejen og det hjælper i den forening. Der er ingen bump, og der køres ikke stærkt.

Arnt kommenterer og siger tak på vegne af bestyrelsen for forslaget. Problemet er at vores veje er for gode og store og tilbuddene er tilgodeset cyklisterne. 15 km skiltning vil ikke være tilstrækkeligt.

Man kunne starte med 2 bump ved flaskecontainere og efter, ligeså efter rundkørsel. Skiltning med 30 km ved indkørsel til Hestholm.

Bestyrelsen har indhentet tilbud på eks. 5 vejbump. Koster i alt 27.862 kr. = 5.572 pr stk. inkl. moms. Vi skal have tilladelse af Ballerup kommune før de etableres.

Spørgsmål:

Have 263 Martin Schønemann understreger: At man bør lave bumpene således at der tages hensyn til lav/høj bil. Så vi ikke ødelægger vores biler når vi kører over.

Have 262 Henrik Jensen

Plantekasser kunne også være et forslag da god effekt i den lejlighedsbebyggelse hvor han bor.

Arnt kommenterer: Disse også skal vedligeholdes. Hvem vil stå for vedligeholdelse af disse plantekasser? Hvem vil male kasserne? Der skal også være plads til containerbilerne.

Forslaget sættes til afstemning. Dirigenten understreger at det er en princip beslutning, med bestyrelsen som endelig udarbejdelse, af hvilke bump der etableres.

Der er 16 stemmer imod

Der er 8 stemmer for/imod

Forslaget er vedtaget med overvældende flertal.

**Dagsordenen 5.3 Bilag 4a**

Have 215 Mona Rasmussen: Hundeposer

Vi er mange hundeejere i Foreningen, men desværre er det ikke alle som samler hundens efterladenskaber op!! Vores forslag er derfor, at der på strategiske steder etableres hundepose stativer og skraldespand, så er der ingen undskyldninger for glemte poser osv.

Mona begrunder sit forslag. Ny i haven, selv hundeejer. Takker bestyrelsen for godt arbejde. Fortæller at hun træder ofte i efterladenskaber og ser tit poser liggende i hække og på jorden.

Kommentarer fra:

Have 194 John: Selv hundeejer og mener ikke det vil hjælpe at opsætte flere stativer.

Have 255 Gert kommenterer: God ordning som vi har for nuværende men hvem skal tømme skraldespandene? Han kan sige at skraldemændene ikke tager denne opgave. Dette omhandler hele foreningen.

Have 215 Jean-Paul kommenterer: at store løse hunde og folk udefra benytter haven til hundeluftning. Stativer i yderområderne vil ikke hjælpe, han vil gerne påtage sig at tømme stativerne.

Have 222 Majbritt oplyser: at man i Grantoften skal betale 10 kr. pr. mdr. for hundeposer men dette bliver ikke benyttet.

Arnt kommenterer: Selv hundeejer til 2. Går tit i skoven og gennem nabohaven, har fundet optil 25 sorte poser liggende. Foreningen skal ikke have stativer stående flere steder. Dette vil være til gene for de der ikke har hund. I sæsonen bliver der tømt stativer af eliteholdet, skraldemændene og ved pligtarbejde. 1 ekstra stativ er acceptabelt og vil blive opstillet, men ikke mere.

Opremser mange andre skraldeproblemer i kommunen. Vores papir- og flaskecontainere flyttes om vinteren, da disse bliver brugt til meget andet affald end egentligt beregnet.

Forslaget sættes til afstemning

Der er overvældende flertal imod forslaget.

Forslaget er faldet.

**Dagsordenen 5.4 Bilag 4b**

Have 215 Mona Rasmussen: TV antenner På sigt at fjerne alle de uskønne antenner I dag er der flere som benytter andre centrale tv udbydere som f.eks. Boxer, Yousee m.fl.

Mona begrunder sit forslag: som ikke skal være her og nu ændring, men en fremtidig løsning indenfor 5 år. Mener at antenner er en uddød rase.

Dette er dog en hensigtserklæring, understreger dirigenten. Forslaget skal have en tidslinie som bliver 5 år.

Have 255 Gert kommenterer: at det ikke er i orden at nye kommer og laver om på dette. Det er en privat beslutning, og det pynter da ikke men det er effekt. Det er ikke et parcelkvarter

Have 86 Anne kommenterer: Ordensbestemmelse. Brugt mange penge på etablering af antenne da haven blev købt for mange år siden.

Have 283 Elisabeth: Syntes forslaget er dumt, da man skal betale for tv uanset hvad der bliver brugt af udbyder.

Formanden Anne-Marie kommenterer: Har ikke tænkt over at det er grimt i foreningen. er imod dette forslag, trods de ikke har den gamle antenne mere. I fremtiden giver det nok sig selv, da de nye antenner er små og mindre synlige. Man kan ikke lave påbud om at alle haver skal skaffe sig af med deres antenner.

Arnt kommenterer: Han syntes det er et farligt emne. Næste år skal vi nok stemme om at havelågen skal være grøn!! Det er havens egen beslutning.

Forslaget sættes til afstemning.

Der er overvældende flertal imod forslaget. Forslaget er faldet.

**Dagsordenen 5.2 Bilag 4c**

Have 215 Mona Rasmussen. Tilstandsvurdering ved salg af huse Bedre gennemgang af vurdering af huse som bliver sat til salg! Måske affødt af eget køb af parcel 215. Vi synes ikke man gik i dybden med vitale dele af huset!! Store dele af den udvendige beklædning var rådne og havde inden salg bare fået en maling for at dække de mange skader, noget vi først opdagede da vi skulle udbygge huset og ved nærmere undersøgelse viste det sig nødvendigt at udskifte alt træ på den udvendige side. El installation var mangelfuld og direkte ulovlig!! Flere ting kan nævnes, men det vi ønsker er at det er sagkyndige personer som udfører denne meget vigtige gennemgang og ja en byggesag kyndig med en professionel uddannelse, koster lidt penge, men det er vi sikker på alle er villige til at betale for at undgå at købe en "rotterede" som os Konklusion på forslag er! Det skal være en byggesag kyndig og gerne en fra bestyrelsen som udfører hus gennemgang ved salg..

Mona uddyber: Ønsker en vejledning i hvordan man vurdere husene, til nye købere.

Ligeså ulovlige elinstallationer. Fortæller om deres nye huskøb som kræver næsten fuld ombygning og nye elinstallationer. Haven vil ikke lægge sag an mod tidligere ejer.

Anders kommenterer: udefrakommende regler er allerede til stede som regulerer dette. Anders er underviser i vurderingsregler i den lokale kreds, via kolonihaveforbundet. Gør opmærksom på at der ved salg/køb skal underskrives en ejer erklæring som indeholder elinstallationer.

Man bliver gjort opmærksom på, ved køb, at vurderingsrapporten ikke er en tilstandsrapport. Som køber bliver man informeret og opfordret til selv at kontakte evt. egen byggesagkyndig ved nyt køb.

Vi kan ikke som bestyrelse lave en sådan vejledning, dette findes ikke. Bestyrelsen varetager både sælger og købers interesse. Vurderingsfolkene laver en vurdering af husets maximal pris og ikke husets tilstand. Køber huset som beset

Der vil, i de nye vurderingsregler pr. 20. januar 2018, ikke være krav til hvilke materialer husene bygges i. Man kan således have poser som vinduer og pressing som tag

Bestyrelsen vil ikke vurdere huse, vi er ikke byggekyndige. Vi er i bestyrelsen af egen interesse, ikke efter hvad vi kan.

Ved kongressen i kolonihaveforbundet vil man i fremtiden dele husene ind i standarter og kategoriserer husene. Ingen tillæg og ingen fradrag.

Priser på 4-6000 tager en byggesagkyndig for en vurdering, men der er ingen garanti.

Mona svarer: Er ikke interesseret i at beskylde bestyrelsen eller vurderingsfolkene for dårligt arbejde.

Kan fremvise billeder af ulovlige elinstallationer. Brædder er rådne. Forstår god Anders kommentarer, men har hørt også at andre har problemer med nyt køb. Føler sig snydt da også tilkommet stort vandforbrug efter køb af huset. Giver udtryk for at hun ikke har en underskrevet ejer erklæring.

Anders kommenterer: Fra 2015 skal der foreligge en underskrevet ejer erklæring.

Mona har haft huset siden 10. januar 2017. BBR skal haven selv sørge for at rette efter køb. Bør undersøge om der er de rette papirer, Anders kan skaffe kopier til klagesag.

Have 99 Susan kommenterer: Det er et fint forslag. Bør være en generel beslutning og ikke den enkelte have. Understreger at man selv skal have byggesagkyndig med ved køb.

Have 148 Helle kommenterer: Man skal som køber selv medtage en sagkyndig vurderingsmand ved et huskøb.

Kredsformanden Kirsten Holm fremsætter konkrete regler og kendsgerninger vedrørende dette forslag:

Kolonihaveforbundet har opbygget et system som hedder, at huse må maximalt sælges til en bestemt pris. Optil flere delelementer indgår i denne pris. Skal igennem foreningens vurdering først. Understreger at vurderingerne er mere en kontrol af maximal prisbestemmelserne som skal overholdes. Det er ikke en tilstandsrapport. Ingen forhindrer at køber kan stille op med en sagkyndig til vurdering af huset. Mht. ejer erklæring og el-attest er denne lavet i 2015 og er en rettesnor til vurderingsfolkene da eksisterende elinstallationerne var lovlige på det tidspunkt de blev sat op.

Det er ikke dagens tilstand der er afgørende, men hvordan det er lavet og godkendt på det tidspunkt det blev lavet.

Det undres at haven ikke har fået udleveret disse lejeaftaler hvis huset er købt i 2017. Samlet 100 sider juridisk stof med div. vejledninger bliver uddelt ved køb, salg og bestyrelse.

Man er, som vurderingsfolk eller bestyrelse, ikke forpligtet til at udlevere en tilstandsrapport.

Der vil, som det er nu ifm. Ejerlejligheder, parcelhuse og kolonihaver, at der skulle kunne tegnes en forsikring med ejerskifteforsikring, men denne er meget dyr, hvis den overhovedet kan fremskaffes fra forsikringsselskaberne.

Den enkelte haveforening har slet ikke rettighed til, under kolonihaveforbundet, at agere efter egne vurderingsregler, de skal følges slavisk, efter de regler udefra af kolonihaveforbundet, som i bund og grund, mest handler om prisfastsættelser.

Det er meget komplicerede regler og kan her gives som overordnede regler.

Have 255 Gert kommenterer

Angående vurderinger. Når man får sit hus vurderet, så har man stående, at man skal have termovinduer da der skulle blive trukket 500 kr. pr. vindue. Hvis man ikke har termovinduer kan man ikke have fradrag eller tillæg, men kan ikke finde det stående noget sted. Ved ikke om dette er rigtigt.

Dirigenten afbryder da det nu er gået over i en detaildiskussion/vurdering. Gert har til dels ret og ikke ret. Prisen pr. km tager udgangspunkt i et hus med termovinduer. Grundpris pr. km. er baseret på termoruder.

Det står i vurderingsreglerne og skal ikke diskuteres her da det går udenfor forslaget.

Mona kommenterer: Var ikke for en personlig ting vedrørende hendes køb af hus. Ønsker blot at reglerne synliggøres til fremtidige købere.

Kirsten Holm kommenterer: Alle haveforeninger skal sælge efter ventelistesystem i kraft af ny lov i 2014.

Kan henvende sig til kolonihaveforbundet hvis man vil have konkrete vejledninger.

Bestyrelsen og vurderingsfolkene er frivillig arbejdskraft, på vegne af medlemmerne i foreningen. Man kan ikke pålægge dem en masse administrativt arbejde.

Forslaget sættes til afstemning som ordlyden er, som en hensigtserklæring. Da det lægger udenfor forenings kompetencer.

Der er overvældende flertal imod forslaget.

Forslaget er faldet.

Kort bemærkning fra Gert have 255 oplyser at man ved en generalforsamling har ytringsfrihed og vil gerne komme med kommentarer.

KORT 5 min. PAUSE

Der er nu 100 haver med 200 stemmer

**Dagsordenen 5.6 Bilag 5**

Forslag fra bestyrelsen

Der afsættes kr. 250.000 kr. i budget til nedrivning af nuværende kontorbygning og opførsel af ny.

**Hestholm har pengene til det, uden at havelejen skal sættes op**. Samtidig ny indrettes containergården.

Den nuværende bygning er efterhånden gammel og ombygget flere gange. Gulv gynger flere steder, der er en ringe loftshøjde og den er ikke særlig velindrettet Vores kontor med værksted og depot er nu på ca. 55m2. Da der nok er en begrænset mængde frivillig arbejdskraft til rådighed, så derfor er der tænkt på enten en ”Byg selv færdig pavillon” på 4,5 x 10 meter, evt. sammen med en skurvogns pavillon til værksted/ lager.

Er med 200 mm isolering i gulv. Koster ca. 120.000 kr. inkl. moms og transport fra Fredericia ca. 15.000 kr., kræver 1 ledsager bil.

Eller 2 pavilloner / skurvogne med halvtag imellem Eks denne på 2,9 x 8,5 m til 35.000 til 50.000 inkl. Moms. Isoleret med 100 til 150 mm.

Pavillonen står i Hedehusene, så billigere i transport. Der er andre pavilloner samme sted, og det er hos en vognmand, der kan transportere.

Hvis generalforsamlingen går ind for nyt kontor, vil vi foreslå, at der nu nedsættes en ide

Og arbejdsgruppe.

Arnt kommenterer forslaget:

Gennem mange år har bestyrelsen overvejet dette da råd indvendigt og nedslidt bygning. Ikke nok plads i højden. Ny bygning og værksted samt lukket gård til container.

Kommentarer:

Have 188 Jørn Schou syntes at det er et flot forslag. Dog ikke forskønnelse af haveforeningen. Bør lave noget pænere ifm. Behov og god indretning.

Dirigenten konstaterer: Som det står i forslaget vil der skulle nedsættes en ide og arbejdsgruppe. Det vil være en principbeslutning.

Arnt kommenterer at han og Anders har haft en tegning inde i hovedet, men at det sagtens laves om. Det er blot et forslag ikke endeligt.

Have 205 Kim Larsen kommenterer: Han syntes det som om, at bestyrelsen vil have projekter, store projekter hvert år. Kontoret er da blevet renoveret med ny indretning. Kan ikke forstå at der skal bruges så mange penge på dette. Kontoret bruges få timer pr. mdr. og syntes det vil være rart med opsparing til akutte reparationer. Lidt for sparsomt med billeder og beløb.

Arnt kommenterer: Mht. renovering af kontoret har de hjælpere der var omkring dette, ikke fået nogen betaling for dette. Maling, gulv og vægge er revet ned. Borde og stole er klunset. Så det har ikke kostet noget. Og kontoret bruges mere end man tror.

Have 148 Helle kommenterer: at store møder kunne holdes i Lillelund og ikke kontoret.

Arnt kommenterer: Dette gør vi også. Men kontoret indeholder meget som man skal bruge til møder. Bla. Kopimaskine, arkiv og computere.

Have 205 Kim Larsen var ikke klar over at renovering ikke kostede noget. Spørger til de nye møbler. Uviden om at det var frivillig arbejdskraft. Syntes det er principbeslutninger, ligeså legeplads som pludselig var bygget uden vedtagelse. Forholder sig til referater og det han kan huske fra generalforsamlingen.

Diskuterer med Kirsten Holm da han ikke vil afbrydes.

Syntes det er i orden med nye ting, men vil gerne kommenterer forslaget.

Have 215 Mona syntes det er fint forslag. Spørger til festhuset, evt, tilbygning til dette.

Have 263 Martin påtegner at de forhold bestyrelsen har som nuværende, ikke ville gå på en rigtig arbejdsplads. Er klar over det bruges frivilligt, med et lille honorar, og meget lidt plads, så han støtter op om forslaget.

Arnt påpeger at der er kommet nye reoler på kontoret. Omkring 3000 kr. til reol og skab i det lille køkken. Bordplade er savet til efter privat køb. Stole er klunset fra Lillelund.

Forslaget sættes til afstemning til en principbeslutning til nedsættelse af ide- og arbejdsgruppe mhp. nedrivning af gammel bygning og opførelse af ny bygning.

Der er 13 stemmer imod forslaget

Der er 29 stemmer for/imod

Forslaget er vedtaget med overvældende flertal.

Man skal henvende sig til bestyrelsen, hvis man er interesseret i at være med i arbejdsgruppen.

Der er nu 98 haver med i alt 196 stemmer.

1. **Budget**

Kasserer Karen oplyser: At vi har overskredet budgettet fra sidste år vedr. Lillelund ifa. Rengøring og renovering af tag. Ligeså er regnskabet oversteget da hun har fået nyt system.

Ud fra budgettet er udgifterne opretholdt. Græsslåning er steget grundet ny servicemand. Byggekonto med evt. nyt kontor giver underskud 34.000.

Kommentarer

Have 177 Brian Olsen:

Når det er fremsat som forslag er det på budgettet? 250.000 lagt ind men kan ikke være en udgift i år.

Karen kommenterer: Når det er fremsat som forslag skal det på budgettet men vi behøver ikke bruge pengene i år.

Have 177 Brian Olsen: Mener ikke posten bør være med på budget når forslaget er nedsat som en principbeslutning med arbejdsgruppe som skal finde beløb på bygning.

Kirsten Holm kommenterer og genlæser forslaget. 250.000 sættes i budget til principbeslutning, det er ikke sikkert alle pengene bruges i år.

Have 70 John vedr. vandbudget: Ønsker uddybelse af tallene.

Kasserer kommenterer: Det er svært at uddybe på budgettet. Gennemgår tallene a konto beløb realiseret i 2017 delt ud i det vi har betalt samt afregning Fra 2016. Difference fra medlemmerne er delt ud og reguleret til 264 i indtægter.

126.00 tilbage fra sidste år vedr. vand.

Anders kommenterer at det hænger sammen med den mail der er sendt ud på mail for ½ år siden

Vandforsyning Ballerup har fejlagtigt anlagt en vandmåler med kontraventil som er fjernet for 1 år siden og nede på det vand vi måler og bruger stemmer overens. Lang sag.

Den gamle vandmåler er skiftet ud med en ny og gennemlæses nu med og uden kontraventil. Vil få tilbagebetaling fra Novofos. Derfor er der ikke overensstemmelse fra sidste år.

Budgettet sættes til afstemning

Der er 6 stemmer imod budgettet.

Der er 8 stemmer for/imod

Overvældende flertal for budgettet. Budget godkendes.

1. **Valg**

Kasserer 2 år Karen Offenberg modtager genvalg

Sekretær 2 år Helle Ettrup modtager genvalg

Bestyrelsesmedlem 2 år Camilla Blyme modtager genvalg

(I bestyrelsen og ikke på valg i år: Formand Anne-Marie, bestyrelsesmedlem Anders Clausen og Arnt Winther)

Bestyrelsessuppleant 1 år Aage Andreasen modtager genvalg Bestyrelsessuppleant 1 år Jan dybkilde Bach modtager genvalg

Revisor 2 år Pia Aastrup modtager genvalg

(Revisor ikke på valg i år: Søren, have 151)

Revisorsuppleant 2 år Hanne-Grete Hansen modtager genvalg (Revisorsuppleant ikke på valg i år: Tine have 237)

Vurderingsmand 2 år Bjarne Osbæk modtager ikke genvalg Vurderingsmand 2 år Bjarne Puggaard modtager ikke genvalg Vurderingsmand 2 år Peter Åbank modtager ikke genvalg (Vurderingsmænd ikke på valg i år: Darryn Dobbs, Ove Jensen og Kim Larsen)

Bestyrelsesmedlem Camilla Blume modtager ikke genvalg, men vælges til at overtage pladsen som bestyrelsessuppleant for 1 år, Jan Dybkilde Bach (bestyrelsessuppleant) blev valgt ind i bestyrelsen, som så vælges til bestyrelsesmedlem for 2 år.

Der er 3 vurderingsmænd som skal findes. Bestyrelsen har en liste med kandidater:

Have 149 Scott Taylor

Have 283 Elisabeth Pedersen

Have 163 Peter Trust

1. **Eventuelt**

Have 255 Gert fortæller om vores forskellige foreninger i haven, alle er velkommen. Seniorklub hver 2. tirsdag.

Ædedolkene stopper fra d.d. De har ikke fundet nogen nye medlemmer, så det kan ikke gå rundt. Ingen har meldt sig frivilligt

Der er bla. petanque ved legepladsen alle dage i ugens løb, det kræver ikke tilmelding man dukker bare op. Bowling i vinter halvåret foregår på Tempovej hver 2. tirsdag.

Have 77 Linda: Ikke offentligt meddelt at ædedolkene mangler medlemmer.

Gert kommenterer: at de har forsøgt, mange nye unge medlemmer og de reagerer ikke, og de gamle kan ikke overkomme det mere.

Kan dog godt overtages af andre, hvis der er nogle der melder sig.

Arnt vil gerne sige en stor Tak til Formand Anne-Marie som er konstateret rask efter lang og hård sygdom. Stor tak til eliteholdet. Tak til alle frivillige. Kæmpe indsats ved pligtarbejde og vinterbeskæring.

Gert have 255 vil gerne have skraldemændene mødes efter generalforsamlingen til orientering.

Formand Anne-Marie takker alle de hjælpende hænder. Tak for god ro og orden.

Syntes det er ærgerligt at ædedolkene stopper og i den forbindelse skal alle nøgler afleveres 1. søndag i april.

Husk standerhejsning 25. marts kl. 10.00 ved kontoret.

Slutteligt et leve for Hestholm HURRA – HURRA – HURRA - HESTHOLM ☺☺

Kirsten Holm Anne-Marie Brandt Helle Ettrup

Dirigent Formand Sekretær